שאלה זו היא קצת מסובכת שכן ישנם אינספור פרמטרים שיכולים להיכנס לחישוב ולכן הנוסחה לא תתאים לכל פרויקט באופן מדויק. בדרך לקבל האישור המערכת תבדוק את תנאי הסף, אישור הבקשה בהיבט התכנוני ותחכה להחלטה של ועדה מקומית לתכנון ובנייה ולכן אם יהיה קושי באחד מאלה ייתכן והאישור יתעכב.
אבל באופן רוחבי יותר ניתן לומר שמשך הזמן יעמוד על כ-45 ימי עבודה מיום קליטת הבקשה ללא הקלות. במידה וישנן הקלות הזמן יתארך לכ-90 ימי עבודה מיום קליטת הבקשה. לאחר החלטת הועדה המקומית לתכנון הבנייה במידה וכמובן הפרויקט מאושר תישלח למבקש הבקשה חשבונית לתשלום של עד 10 ימי עבודה ולאחר התשלום יונפק היתר הבנייה הנחשק.